Jaunkalni
Jaunkalni (vanasti ka Jaunkalniņi või Annasmuiža) on küla (mazciems) Lätis Cēsise piirkonnas Priekuļi vallas. Jaunkalni asub valla edelaosas Pihkva–Riia raudtee ääres. Külas on Jaunkalni bussipeatus. Küla jääb Gauja rahvusparki. Külas kasvav hõberemmelgas ümbermõõduga 7,7 meetrit ja kõrgusega 20,4 meetrit on looduskaitse all. Külast kagusse jääb Cēsise lennuväli. Aastail 2009–2021 jäi küla Priekuļi piirkonda. Aastal 2007 oli külas 62 elanikku.